CELEX: 32010D0061
Language: et
Date: 2010-02-02 00:00:00
Title: 2010/61/: Komisjoni otsus, 2. veebruar 2010 , Euroopa Põllumajanduse Arendus- ja Tagatisfondi (EAGGF) tagatisrahastust rahastatud teatavate Saksamaa ja Portugali makseasutuste 2006. eelarveaasta raamatupidamisarvestuse kontrollimise ja heakskiitmise kohta (teatavaks tehtud numbri K(2010) 470 all)

5.2.2010   
            
            
               ET
            
            
               Euroopa Liidu Teataja
            
            
               L 34/33
            
         KOMISJONI OTSUS,
   2. veebruar 2010,
   Euroopa Põllumajanduse Arendus- ja Tagatisfondi (EAGGF) tagatisrahastust rahastatud teatavate Saksamaa ja Portugali makseasutuste 2006. eelarveaasta raamatupidamisarvestuse kontrollimise ja heakskiitmise kohta
   (teatavaks tehtud numbri K(2010) 470 all)
   (Ainult saksa- ja portugalikeelne tekst on autentsed)
   (2010/61/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 17. mai 1999. aasta määrust (EÜ) nr 1258/1999 ühise põllumajanduspoliitika rahastamise kohta, (1) eriti selle artikli 7 lõiget 3,
   võttes arvesse nõukogu 21. juuni 2005. aasta määrust (EÜ) nr 1290/2005 ühise põllumajanduspoliitika rahastamise kohta, (2) eriti selle artiklit 32,
   pärast konsulteerimist fondikomiteega
   ning arvestades järgmist:
   
               (1)
            
            
               Komisjoni otsustega 2007/327/EÜ (3) ja 2008/394/EÜ (4) kontrolliti ja kiideti heaks kõigi makseasutuste 2006. eelarveaasta raamatupidamisarvestus, v.a Saksamaa makseasutus „Bayern Umwelt”, Itaalia makseasutus „ARBEA” ja Portugali makseasutus „IFADAP”.
            
         
               (2)
            
            
               Uute esitatud andmete ning lisakontrolli põhjal võib komisjon nüüd vastu võtta otsuse Saksamaa makseasutuse „Bayern Umwelt” ja Portugali makseasutuse „IFADAP” raamatupidamisarvestuse õigsuse, täielikkuse ja täpsuse kohta.
            
         
               (3)
            
            
               Komisjoni 7. juuli 1995. aasta määruse (EÜ) nr 1663/95 (millega nähakse ette nõukogu määruse (EMÜ) nr 729/70 kohaldamise üksikasjalikud eeskirjad seoses EAGGF tagatisrahastu raamatupidamisarvestuse kontrollimise ja heakskiitmisega) (5) artikli 7 lõike 1 teises lõigus on sätestatud, et esimeses lõigus osutatud raamatupidamisarvestuse kontrollimise ja heakskiitmise otsuse kohaselt liikmesriikidelt tagasi nõutavate või liikmesriikidele makstavate summade kindlaksmääramiseks lahutatakse asjaomasel eelarveaastal, st 2006. eelarveaastal tehtud ettemaksed samaks aastaks esimese lõigu kohaselt kinnitatud kuludest. Need summad tuleb lahutada raamatupidamisarvestuse kontrollimise ja heakskiitmise otsuse vastuvõtmisele järgneva teise kuu kuludega seotud ettemaksetest või liita kõnesolevatele ettemaksetele.
            
         
               (4)
            
            
               Vastavalt määruse (EÜ) nr 1290/2005 artikli 32 lõikele 5 kaetakse 50 % eeskirjade eiramisest tingitud tagasinõudmise puudumise finantstagajärgedest asjaomase liikmesriigi poolt ja 50 % ühenduse eelarvest, kui tagasinõudmist ei ole toimunud nelja aasta jooksul pärast esmakordset halduslikku või kohtulikku tuvastamist või kaheksa aasta jooksul, kui tagasinõudmine toimub liikmesriigi kohtu kaudu. Kõnealuse määruse artikli 32 lõike 3 kohaselt peavad liikmesriigid koos raamatupidamise aastaaruannetega esitama kokkuvõtva aruande eeskirjade eiramise tagajärjel algatatud tagasinõudmise menetluste seisust. Tagasinõutavate summadega seotud liikmesriikide aruandluskohustuse kohaldamist käsitlevad üksikasjalikud eeskirjad on sätestatud komisjoni 21. juuni 2006. aasta määruses (EÜ) nr 885/2006, millega nähakse ette nõukogu määruse (EÜ) nr 1290/2005 kohaldamise üksikasjalikud eeskirjad seoses makseasutuste ja teiste organite akrediteerimise ning EAGFi ja EAFRD raamatupidamisarvestuse kontrollimise ja heakskiitmisega (6). Kõnealuse määruse III lisas on sätestatud näidistabelid 1 ja 2, mille liikmesriigid peavad 2007. aastal esitama. Liikmesriikide täidetud tabelite alusel peaks komisjon otsustama, millised on finantstagajärjed, kui eeskirjade eiramisest tingitud tagasinõudmist ei ole toimunud vastavalt nelja või kaheksa aasta jooksul. Käesolev otsus ei piira tulevaste nõuetele vastavust käsitlevate otsuste kohaldamist vastavalt määruse (EÜ) nr 1290/2005 artikli 32 lõikele 8.
            
         
               (5)
            
            
               Vastavalt määruse (EÜ) nr 1290/2005 artikli 32 lõikele 6 võivad liikmesriigid otsustada tagasinõudmismenetlust mitte alustada. Sellise otsuse võib teha vaid juhul, kui juba tehtud ja tõenäolised kulud on suuremad kui tagasinõutav summa või kui tagasinõudmine osutub võimatuks, kuna võlgnik või eeskirjade eiramise eest juriidiliselt vastutavad isikud on asjaomase liikmesriigi õigusaktide kohaselt tunnistatud maksejõuetuks. Kui see otsus tehakse nelja aasta jooksul pärast esmakordset halduslikku või kohtulikku tuvastamist või kaheksa aasta jooksul, kui tagasinõudmine toimub liikmesriigi kohtu kaudu, kaetakse eeskirjade eiramisega seotud tagasinõudmise puudumise finantstagajärgedest 100 % ühenduse eelarvest. Määruse (EÜ) nr 1290/2005 artikli 32 lõikes 3 osutatud kokkuvõtvas aruandes esitatakse summad, mille puhul liikmesriik otsustas tagasinõudmismenetlust mitte alustada, ning tema otsuse põhjendus. Neid summasid ei pea katma asjaomased liikmesriigid ja seega kaetakse need ühenduse eelarvest. Käesolev otsus ei piira tulevaste nõuetele vastavust käsitlevate otsuste kohaldamist vastavalt kõnealuse määruse artikli 32 lõikele 8.
            
         
               (6)
            
            
               Asjaomaste makseasutuste raamatupidamisarvestuse kontrollimisel ja heakskiitmisel peab komisjon võtma arvesse asjaomastelt liikmesriikidelt otsuste 2007/327/EÜ ja 2008/394/EÜ alusel juba kinnipeetud summasid.
            
         
               (7)
            
            
               Vastavalt määruse (EÜ) nr 1258/1999 artikli 7 lõike 3 teisele lõigule ja määruse (EÜ) nr 1663/95 artikli 7 lõikele 1 ei piira käesolev otsus selliste komisjoni poolt hiljem vastuvõetavate otsuste kohaldamist, millega ühendus ei rahasta kulusid, mis ei ole kooskõlas ühenduse eeskirjadega,
            
         ON VASTU VÕTNUD KÄESOLEVA OTSUSE:
   Artikkel 1
   Saksamaa makseasutuse „Bayern Umwelt” ja Portugali makseasutuse „IFADAP” raamatupidamisarvestus seoses Euroopa Põllumajanduse Arendus- ja Tagatisfondi (EAGGF) tagatisrahastust 2006. eelarveaastal rahastatud kuludega on kontrollitud ja heaks kiidetud.
   Käesoleva otsuse kohaselt kõnealustelt liikmesriikidelt tagasi nõutavad või neile makstavad summad, sealhulgas need, mis tulenevad määruse (EÜ) nr 1290/2005 artikli 32 lõike 5 kohaldamisest, on sätestatud lisas.
   Artikkel 2
   Käesolev otsus on adresseeritud Saksamaa Liitvabariigile ja Portugali Vabariigile.
   
      Brüssel, 2. veebruar 2010
      
         
            Komisjoni nimel
         
         
            komisjoni liige
         
         Mariann FISCHER BOEL
      
   
   
      (1)  EÜT L 160, 26.6.1999, lk 103.
   
      (2)  ELT L 209, 11.8.2005, lk 1.
   
      (3)  ELT L 122, 11.5.2007, lk 51.
   
      (4)  ELT L 139, 29.5.2008, lk 22.
   
      (5)  EÜT L 158, 8.7.1995, lk 6.
   
      (6)  ELT L 171, 23.6.2006, lk 90.
   
      LISA
      
         MAKSEASUTUSTE RAAMATUPIDAMISASRVESTUSE KONTROLLIMINE JA HEAKSKIITMINE
      
      
         2006. EELARVEAASTA
      
      
         Liikmesriigilt tagasi nõutav või liikmesriigile makstav summa
      
      
         NB: Nomenklatuur 2010: 05 07 01 06, 05 02 16 02, 67 01, 67 02, 68 03.
      
                  LR
               
               
                   
               
               
                  2006 –- Makseasutuse kulud / sihtotstarbelised tulud, mille puhul raamatupidamisarvestus on
               
               
                  a + b kokku
               
               
                  Kogu eelarveaasta vähendamised ja peatamised (1)
                  
               
               
                  Vähendamised vastavalt määruse (EÜ) nr 1290/2005 artiklile 32
               
               
                  Kokku, sh vähendamised ja peatamised
               
               
                  Liikmesriigile eelarveaastal tehtud maksed
               
               
                  Liikmesriigilt tagasi nõutav (–) või liikmesriigile makstav (+) summa
               
               
                  Liikmesriigilt tagasi nõutav (–) või liikmesriigile makstav (+) summa vastavalt otsusele 2007/327/EÜ
               
               
                  Liikmesriigilt tagasi nõutav (–) või liikmesriigile makstav (+) summa vastavalt otsusele 2008/394/EÜ
               
               
                  Liikmesriigilt tagasi nõutav (–) või liikmesriigile makstav (+) summa vastavalt käesolevale otsusele (2)
                  
               
            
                  kontrollitud ja heakskiidetud
               
               
                  otsusest välja jäetud
               
            
                  = aastaaruandes esitatud kulud / sihtotstarbelised tulud
               
               
                  = igakuistes deklaratsioonides esitatud kulud / sihtotstarbelised tulud kokku
               
            
                   
               
               
                   
               
               
                  a
               
               
                  b
               
               
                  c = a + b
               
               
                  d
               
               
                  e
               
               
                  f = c + d + e
               
               
                  g
               
               
                  h = f – g
               
               
                  i
               
               
                  i'
               
               
                  j = h – i – i'
               
            
                  DE
               
               
                  EUR
               
               
                  6 543 354 057,67
               
               
                  0,00
               
               
                  6 543 354 057,67
               
               
                  –15 751,26
               
               
                  –22 076 833,17
               
               
                  6 521 261 473,24
               
               
                  6 543 392 477,21
               
               
                  –22 131 003,97
               
               
                  –22 062 685,96
               
               
                  –68 318,01
               
               
                  0,00
               
            
                  PT
               
               
                  EUR
               
               
                  948 006 804,65
               
               
                  0,00
               
               
                  948 006 804,65
               
               
                  –79 408,17
               
               
                  –1 169 114,34
               
               
                  946 758 282,14
               
               
                  946 441 751,51
               
               
                  316 530,63
               
               
                  704 425,08
               
               
                  0,00
               
               
                  – 387 894,45
               
            
         
      
                  LR
               
               
                   
               
               
                  Kulud (3)
                  
               
               
                  Sihtotstarbeline tulu (3)
                  
               
               
                  Suhkrufond
               
               
                  Artikkel 32 (=e)
               
               
                  Kokku (=j)
               
            
                  Kulud (4)
                  
               
               
                  Sihtotstarbeline tulu (4)
                  
               
            
                  05 07 01 06
               
               
                  67 01
               
               
                  05 02 16 02
               
               
                  68 03
               
               
                  67 02
               
            
                  k
               
               
                  l
               
               
                  m
               
               
                  n
               
               
                  o
               
               
                  p = k + l + m + n + o
               
            
                  DE
               
               
                  EUR
               
               
                  0,00
               
               
                  0,00
               
               
                  0,00
               
               
                  0,00
               
               
                  0,00
               
               
                  0,00
               
            
                  PT
               
               
                  EUR
               
               
                  – 279 281,98
               
               
                  0,00
               
               
                  0,00
               
               
                  0,00
               
               
                  – 108 612,47
               
               
                  – 387 894,45
               
            
         (1)  Vähendamisi ja peatamisi on arvestatud maksesüsteemis, millele lisanduvad 2006. aasta augustis, septembris ja oktoobris ettenähtud tähtaegadest kinni pidamata jätmisest tulenevad korrektsioonid.
      
         (2)  Liikmesriigilt tagasi nõutavate või liikmesriigile makstavate summade arvutamisel on arvestatud aastase kontrollitud ja kinnitatud kuludeklaratsiooni kogusummat (veerg a) või käesolevast otsusest eraldatud igakuiste kuludeklaratsioonide kogusummat (veerg b).
      Kohaldatav vahetuskurss: määruse (EÜ) nr 883/2006 artikli 7 lõige 2.
      
         (3)  Kui sihtotstarbeliste tulude osa oleks liikmesriigi kasuks, tuleb see deklareerida 05 07 01 06 kohaselt.
      
         (4)  Kui suhkrufondi sihtotstarbeliste tulude osa oleks liikmesriigi kasuks, tuleb see deklareerida 05 02 16 02 kohaselt.
      
         NB: Nomenklatuur 2010: 05 07 01 06, 05 02 16 02, 67 01, 67 02, 68 03.